钦定古今图书集成/明伦汇编/交谊典/第022卷 > 册府元龟 > 《待客章》
## 钦定古今图书集成/明伦汇编/交谊典/第022卷 > 册府元龟 > 《待客章》

大抵人家，皆有宾主。蔟滚汤瓶，抹光橐子，准备人来，
点汤递水。退立堂前，听夫言语。“若欲传杯，即时办去；
若欲相留，待夫回步，细与商量。”杀鸡为黍，物味调和，
菜蔬济楚。五酌三杯，有光门户。红日含山，晚留居住。
点烛擎灯，安排坐具。枕席纱厨，铺毡拥被。钦敬相承，
温凉得趣。次晓相看，客如辞去。别酒殷勤，十分注意。
“夫喜能家，家称晓事。莫学他人，不持家务。客来无汤，
慌忙无措。夫若留人，妻怀嗔怒。有著无匙，有盐无醋。
争啜争哺，打男骂女。夫受惭惶，客怀羞愧。有客到门，
无人在户。须遣家童，问其来处。客若殷勤，即通名字。
却整容仪，出厅延住。点茶递汤，莫缺礼数。借问姓名，
询其事务。记得夫归，即当说与。客下阶去即当回步。”
奉劝后人。切须学取。